CELEX: 32020D0718
Language: bg
Date: 2020-05-28 00:00:00
Title: Решение (ОВППС) 2020/718 на Съвета от 28 май 2020 година за назначаване на командващ силите на ЕС на военната операция на Европейския съюз в Средиземноморието (EUNAVFOR MED IRINI)

29.5.2020   
               
               
                  BG
               
               
                  Официален вестник на Европейския съюз
               
               
                  L 168/64
               
            
         РЕШЕНИЕ (ОВППС) 2020/718 НА СЪВЕТА
         от 28 май 2020 година
         за назначаване на командващ силите на ЕС на военната операция на Европейския съюз в Средиземноморието (EUNAVFOR MED IRINI)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 31 март 2020 г. Съветът прие Решение (ОВППС) 2020/472 (1) за създаване и стартиране на военна операция на Европейския съюз в Средиземноморието (EUNAVFOR MED IRINI) под командването на контраадмирал Fabio AGOSTINI в качеството му на командващ операцията на ЕС.
                  
               
                     (2)
                  
                  
                     На 30 април 2020 г. командващият операцията на ЕС препоръча контраадмирал Ettore SOCCI да бъде назначен за командващ силите на ЕС на EUNAVFOR MED IRINI за първата половина от оставащия мандат на EUNAVFOR MED IRINI, както и командир Theodoros MIKROPOULOS да бъде назначен за командващ силите на ЕС на EUNAVFOR MED IRINI за втората половина на оставащия мандат.
                  
               
                     (3)
                  
                  
                     Военният комитет на ЕС подкрепи тази препоръка на 4 май 2020 г.
                  
               
                     (4)
                  
                  
                     На 6 май 2020 г. Комитетът по политика и сигурност постигна съгласие по тази препоръка.
                  
               
                     (5)
                  
                  
                     По оперативни съображения е необходимо назначаването на командващия силите на ЕС на EUNAVFOR MED IRINI да се прилага от 6 май 2020 г.
                  
               
                     (6)
                  
                  
                     Контраадмирал Ettore SOCCI следва да бъде назначен за командващ силите на ЕС на EUNAVFOR MED IRINI от 6 май 2020 г. до 18 октомври 2020 г., а командир Theodoros MIKROPOULOS — от 19 октомври 2020 г. до 31 март 2021 г.
                  
               
                     (7)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение,
                  
               ПРИЕ НАСТОЯЩОТО РЕШЕНИЕ:
         
            Член 1
            Контраадмирал Ettore SOCCI се назначава за командващ силите на ЕС на военната операция на Европейския съюз в Средиземноморието (EUNAVFOR MED IRINI) от 6 май 2020 г. до 18 октомври 2020 г. Командир Theodoros MIKROPOULOS се назначава за командващ силите на ЕС на EUNAVFOR MED IRINI от 19 октомври 2020 г. до 31 март 2021 г.
         
         
            Член 2
            Настоящото решение влиза в сила в деня на приемането му.
            Прилага се от 6 май 2020 г.
         
         
            Съставено в Брюксел на 28 май 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  Решение (ОВППС) 2020/472 на Съвета от 31 март 2020 г. за военна операция на Европейския съюз в Средиземноморието (EUNAVFOR MED IRINI) (ОВ L 101, 1.4.2020 г., стр. 4.)